stanford-oval/wikipedia huggingface dataset:
Anna-Lena Laurén

| Anna-Lena Laurén |
| --- | --- |
 Anna-Lena Laurén Göteborgin kirjamessuilla vuonna 2013.
Henkilötiedot
Syntynyt: 4. huhtikuuta 1976 (ikä 48) Parainen, Suomi
Kansalaisuus:  suomalainen
Ammatti:  toimittaja, kirjailija
Toimittaja
Maa:  Suomi, Venäjä
Media:  lehdistö
Erikoistuminen:  politiikantoimittaja
Tutkinnot:  Åbo Akademi
Lehti:   Hufvudstadsbladet (–2006)  Svenska Yle (2006–2010)  Hufvudstadsbladet (2011–) 
Palkinnot
  Topelius-palkinto (2003)  Tiedonjulkistamisen valtionpalkinto (2010)  Suomen Kuvalehden journalistipalkinto (2013)  Guldpennan-palkinto (2015)  Vuoden journalisti (2020)  
Anna-Lena Laurén (s. 4. huhtikuuta 1976 Parainen) on suomenruotsalainen toimittaja ja kirjailija. Hän oli Hufvudstadsbladetin ja Dagens Nyheterin Venäjän-kirjeenvaihtaja elokuuhun 2023. Hänen akkreditointiaan ei Venäjällä uusittu.
Ura

Laurén työskenteli vuoteen 2006 saakka Hufvudstadsbladetin politiikan toimittajana ja Svenska Dagbladetin Helsingin-kirjeenvaihtajana. Sen jälkeen hän toimi Yleisradion ruotsinkielisen uutistoiminnan kirjeenvaihtajana Moskovassa vuosina 2006–2010. Keväällä 2010 Laurén palasi Suomeen ja Hufvudstadsbladetin palvelukseen mutta siirtyi vuonna 2011 Moskovaan Hufvudstadsbladetin kirjeenvaihtajaksi. Vuosina 2016–2023 hän oli myös Dagens Nyheterin kirjeenvaihtaja. Hän asui Pietarissa tyttärensä kanssa.
Laurén on opiskellut valtiotieteitä, kirjallisuutta ja venäjää Åbo Akademissa.
Elokuussa 2023 ilmoitettiin, että Laurénin akkreditointia Venäjällä ei uusittaisi, minkä vuoksi hän ei voinut kesälomansa jälkeen palata asemapaikkaansa Moskovaan. Laurén itse arveli Helsingin Sanomien haastattelussa syyksi sen, että hän oli aiemmin keväällä kirjoittanut kriittisen artikkelin Venäjän ulkoministeristä Sergei Lavrovista. Laurén sanoi jatkavansa Venäjästä kirjoittamistaan Suomesta käsin ja aikovansa tehdä vastaisuudessa entistä enemmän juttukeikkoja Ukrainaan.
Suomennettuja teoksia

Hulluja nuo venäläiset. Suomentanut Laura Beck. Teos 2009.
Vuorilla ei ole herroja. Suomentanut Laura Jänisniemi. Teos 2009.
Sitten saavuin Moskovaan. Suomentanut Elina Uotila. Teos 2010.
Kuinka kallis vapaus. Teos 2013.
Ukraina – rajamaa (Peter Lodeniuksen kanssa). Teos 2015.
Samettidiktatuuri: Vastarintaa ja myötäilijöitä nyky-Venäjällä. Teos & Förlaget 2021.
Palkintoja ja huomionosoituksia

Suomenruotsalaisen journalismin Topelius-palkinto 2003
Svenska litteratursällskapet i Finland, Hedvig Lovisa Falckens testamentsfond 2009
Vuoden matkakirja 2009 teoksesta Vuorilla ei ole herroja
Tiedonjulkistamisen valtionpalkinto 2010
Vuoden Kellokas 2012
Suomen Kuvalehden journalistipalkinto 2013
Ruotsalaisen Publicistklubbenin Guldpennan-palkinto 2015
Vuoden journalisti 2021
Årets stilist 2021
Jan Olof Olssonin muistopalkinto 2022
Tom Alandhin kertojapalkinto 2022
J. A. Selanderin palkinto 2023
Pennskaft-palkinto 2023
Anders Chydenius -mitali 2023
Per Wendelin palkinto 2023
kunniatohtorin arvo Södertörnin korkeakoulusta 2024
Aiheesta muualla

Anna-Lena Laurén Schildts & Söderströms Litteratur. Viitattu 4.6.2019 (ruotsiksi).
Toivonen, Seppo: Anna-Lena Laurén kirjoitti teoksen Kaukasiasta ja sen kansoista Kirjastokaista.  23.10.2009. Viitattu 4.6.2019. Video.
Anna-Lena Laurén älskar och uthärdar livet i Moskva (Laurénin blogi Hufvudstadsbladetin sivuilla.) Moskvabloggen. Viitattu 4.6.2019. (ruotsiksi)
Laurén, Anna-Lena hakuteoksessa Uppslagsverket Finland (2012). (ruotsiksi)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Norja  Saksa  Suomi (KANTO)  Yhdysvallat  Ruotsi  Puola 
Henkilöt:  Ritva  Uppslagsverket Finland 
Muut:  IdRef
Ryan Wood

| Woodie> Henkilötiedot |
| --- | --- |
Syntynyt: 20. marraskuuta 1975 Antioch, Kalifornia, Yhdysvallat
Kuollut: 7. maaliskuuta 2007 (31 vuotta) Oregon, Yhdysvallat
Muusikko
Taiteilijanimi:  Woodie
Laulukielet:  englanti
Tyylilajit:  räppäys 
Levy-yhtiöt:  East Co. Co. Records Urban Life Music
  [ Muokkaa Wikidatassa ] [ ohje ]  
Ryan Mitchell Wood (20. marraskuuta 1975 Antioch, Kalifornia – 7. maaliskuuta 2007 Oregon) oli yhdysvaltalainen rap-muusikko, joka tunnetaan paremmin Woodie -nimellä.
Hänet tunnetaan väkivaltaisista sanoituksista jotka kuvaavat jengielämän ankaraa totuutta. Woodie oli suosittu Bay Arean räppäri, jolla oli uskollinen fanijoukko. Hän oli Norteños-katujengin jäsen. Woodien aikaisemmissa teoksissa oli pääosin jengiteema. Kuitenkin myöhemmin hänen urallaan sanoitukset olivat pääosin luonteeltaan poliittisia.
7. maaliskuuta 2007, Woodien väitetään kuolleen itseaiheutettuun ampumahaavaan Oregonissa, Yhdysvalloissa.
Diskografia

Yoc Influenced (1998)
Demonz N My Sleep (2001)
Life Stories, Vol. 1 (2002)
| --- | --- |
Auktoriteettitunnisteet: Taiteenala :  MusicBrainz
Rudolf Carnap

| Rudolf Carnap> Henkilötiedot |
| --- | --- |
Syntynyt: 18. toukokuuta 1891 Ronsdorf, Saksan keisarikunta
Kuollut: 14. syyskuuta 1970 (79 vuotta) Santa Monica, Kalifornia
Arvonimi: professori
Koulutus ja ura
Väitöstyön ohjaaja:  Bruno Bauch ja Robert Haussner
Tutkimusalue:  filosofia
Rudolf Carnap (18. toukokuuta 1891 – 14. syyskuuta 1970) oli saksalainen filosofi, joka oli Wienin piirin tunnetuimpia jäseniä.
Carnap syntyi Ronsdorfissa ja opiskeli Barmenin lukiossa. Freiburgin yliopistossa hän opiskeli fysiikkaa, matemaattista logiikkaa ja filosofiaa. Aluksi Carnap oli pääasiallisesti kiinnostunut fysiikasta, mutta hänen opintonsa keskeytyivät hänen sotiessaan ensimmäisessä maailmansodassa. Sodan jälkeen Carnap jatkoi opiskelua ja kirjoitti väitöskirjansa Der Raum ajan ja avaruuden teoriasta.
Vuonna 1926 Carnap muutti Wieniin saadakseen akateemisen viran Wienin yliopistossa, jossa hän tutustui ja liittyi Wienin piiriin, Moritz Schlickin johtamaan älykköjen joukkoon. Carnap ja jotkut muut piirin jäsenet tapasivat silloin tällöin Ludwig Wittgensteinin tämān ollessa Wienissä. Vuonna 1928 Carnap julkaisi teoksen Der logische Aufbau der Welt, jossa hän käsitteli tieteellisen tietämyksen empirististä rekonstruktiota. Vuonna 1929 hän julkaisi matemaattisen logiikan oppaan Abriss der Logistik ja vuonna 1930 Carnap ja Hans Reichenbach perustivat filosofisen Erkenntnis-aikakauslehden. Vuonna 1931 Prahan yliopisto palkkasi Carnapin luonnonfilosofian professoriksi. Carnap toimi virassa vuoteen 1935, jolloin hän muutti Yhdysvaltoihin.
Vuosina 1936–1952 Carnap toimi Chicagon yliopiston professorina. Siellä hän kiinnostui semantiikasta ja kirjoitti aiheesta kolme kirjaa 1940-luvulla. Carnap työskenteli vähän aikaa Princetonissa ennen kuin hän sai professorin viran Kalifornian yliopistosta Los Angelesissa (UCLA) vuonna 1954.
Suvaitsevuusperiaate on Carnapin tunnettu filosofinen periaate.
Kirjallisuutta

Carnap, Rudolf: Philosophical Foundations of Physics.  New York:  Basic Books, 1966.  (englanniksi)
Kirjallisuutta > Suomennetut teokset

Carnap, Rudolf: ”Filosofisten ongelmien luonne”, Ajatukset: uuden ajan filosofian lukemisto, s. 180–187.  (Kirjan toimittaneet: Pekka Elo & Toivo Salonen)  Suomentanut Juha Savolainen. Alkuperäisteos: On the Character of Philosophical Problems (1934). Käännetty alun perin saksasta englanniksi. Englannintaja: W. M. Malisoff. Helsinki:  Helsingin yliopisto, Lahden tutkimus- ja koulutuskeskus, 1993.  ISBN 951-45-5858-8  ISSN 0784-0640  Artikkelin englanninkielinen versio (PDF). (suomeksi) ja (englanniksi)
Aiheesta muualla

Murzi, Mauro: Rudolf Carnap The Internet Encyclopedia of Philosophy. (englanniksi)
1900-luvun filosofia  Looginen empirismi
Wienin piiri:
Gustav Bergmann ·
Rudolf Carnap ·
Herbert Feigl ·
Philipp Frank ·
Kurt Gödel ·
Hans Hahn ·
Victor Kraft ·
Karl Menger ·
Otto Neurath ·
Moritz Schlick ·
Friedrich Waismann


Berliinin piiri:
Kurt Grelling ·
Carl Gustav Hempel ·
David Hilbert ·
Richard von Mises ·
Hans Reichenbach


Muita edustajia:
Alfred J. Ayer ·
Eino Kaila ·
Ernest Nagel ·
Karl Popper ·
Louis Rougier ·
Alfred Tarski ·
Willard Van Orman Quine
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Chile  Espanja  Ranska  BnF data  Katalonia  Saksa  Israel  Yhdysvallat  Ruotsi  Latvia  Japani  Tšekki  Australia  Kreikka  Korea  Kroatia  Alankomaat  Puola  Portugali 
Tieteilijät:  CiNii  DBLP  MathSciNet  Mathematics Genealogy Project  zbMATH 
Taiteenala:  ULAN 
Henkilöt:  Deutsche Biographie  DDB  Trove 
Muut:  Europeana  SNAC  IdRef
Karl-Gustav Kaisla

| Karl-Gustav Kaisla> Henkilötiedot |
| --- | --- |
Syntynyt: 4. lokakuuta 1943 Helsinki
Kuollut: 21. syyskuuta 2012 (68 vuotta) Helsinki
Kansalaisuus:   Suomi
Jääkiekkoilija
Pelipaikka:  erotuomari
Karl-Gustav Kaisla (4. lokakuuta 1943 Helsinki – 21. syyskuuta 2012 Helsinki) oli suomalainen jääkiekkoerotuomari. Hän on ansioituneimpia suomalaisia erotuomareita. Hän vihelsi SM-sarjassa ja -liigassa vuosina 1970–1990 yhteensä 515 ottelua. Päättäessään uransa hän oli ainoa yli 500 jääkiekon pääsarjaottelua tuominnut suomalainen erotuomari. Hän toimi SM-liigassa myös erotuomarikouluttajana ja otteluvalvojana. Kaisla valittiin urallaan kolme kertaa SM-liigan parhaaksi erotuomariksi ja hän on Suomen Jääkiekkoleijona numero 73.
Kaisla tuomaroi kolmissa MM-kisoissa ja kerran olympialaisissa. Vuoden 1980 talviolympialaisissa hän toimi päätuomarina kuuluisassa ”Miracle on Ice” -ottelussa, jossa Yhdysvallat voitti Neuvostoliiton 4–3.
Kaisla kuoli syyskuussa 2012 vaikean sairauden uuvuttamana, minkä johdosta 22. syyskuuta pelatut SM-liigan sarjapelit aloitettiin hiljaisella hetkellä Kaislan muistoksi.
Karl-Gustavin poika Jan-Erik Kaisla on entinen jääkiekkomaalivahti, joka pelasi Kiekko-Vantaassa kevääseen 2010 asti. Toinen poika Tom Kaisla pelasi puolustajana Kiekko-Vantaassa kausilla 1994–1996.
Aiheesta muualla

Karl-Gustav Kaislan muistokirjoitus Helsingin Sanomissa (Arkistoitu – Internet Archive)
Anselmi Nurmela

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Anselmi Mikael Nurmela
Syntymäaika: 22. marraskuuta 1996 (ikä 28)
Syntymäpaikka: Emmen, Alankomaat
Pelipaikka: puolustaja
Pituus: 184 cm
Paino: 72 kg
Seura
Seura: AC Oulu
Pelinumero: 6
Junioriseurat
0000–2013: OLS
Seurat
| Vuodet | Seura | O | (M) |
| 2013–2016 | AC Oulu | 69 | (5) |
| 2017 | RoPS | 29 | (1) |
| 2018–2019 | FC Flora | 25 | (2) |
| 2018–2019 | → FC Flora U21 (laina) | 12 | (0) |
| 2020– | AC Oulu | 21 | (2) |
Maajoukkue
| 2013 | Suomi U17 | 2 | (0) |
| 2014 | Suomi U18 | 13 | (1) |
| 2016 | Suomi U20 | 1 | (0) |
| 2017–2018 | Suomi U21 | 8 | (0) |
 Seurajoukkueuran tilastot kattavat vain kansalliset sarjat, päivitetty 8. marraskuuta 2020.
Anselmi Mikael Nurmela (s. 22. marraskuuta 1996 Emmen, Alankomaat) on suomalainen jalkapalloilija, joka pelaa puolustajana Veikkausliigan AC Oulussa. Nurmela debytoi Veikkausliigassa kaudella 2017 RoPS:in riveissä ja hän on pelannut myös Viron Meistriliigassa. Nurmelan isä on entinen jalkapalloilija ja A-maajoukkueen valmentaja Mika Nurmela.
Seurajoukkueet

Anselmi Nurmelan pelaajaura aikuisten tasolla alkoi kaudella 2013, kun hän nousi vain 16-vuotiaana Ykkösessä pelanneen AC Oulun kokoonpanoon. Nurmelan debyyttiottelussa nähtiin kentällä isä ja poika, kun myös Mika Nurmela pelasi AC Oulun keskikentällä. Varsinainen läpimurtokausi oli kuitenkin kausi 2014. Nurmela vakiinnutti paikkansa AC Oulun kokoonpanossa ja pelasi yhteensä 25 Ykkösen ottelua. Hän teki jatkosopimukset myös kausista 2015 ja 2016. Nurmela jatkoi AC Oulun runkopelaajana puolustuksessa ja keskikentällä, ja pelasi kaudella 2015 yhteensä 19 ja kaudella 2016 yhteensä 22 Ykkösen ottelua. Kausina 2013–2016 Nurmela pelasi yhteensä 69 Ykkösen ottelua ja teki niissä viisi maalia.
Nurmela siirtyi kaudeksi 2017 Veikkausliigassa pelanneeseen RoPS:iin. Nurmela debytoi Veikkausliigassa 29. huhtikuuta 2017 ottelussa RoPS–PS Kemi. Nurmela pelasi kaudella 2017 yhteensä 29 liigaottelua, joista 24 avauskokoonpanossa. Ensimmäisen ja ainoan liigamaalin Nurmela teki 10. syyskuuta 2017 Ilvestä vastaan. RoPS oli kaudella 2017 Veikkausliigassa seitsemäs. Nurmela siirtyi kaudeksi 2018 Meistriliigan ja Viron mestaruuden edellisellä kaudella voittaneeneen FC Floran riveihin. Nurmela pelasi kaudella 2018 yhteensä 11 Viron liigan ottelua sekä Floran reservijoukkueessa Viron kakkostasolla Esiliigassa. Flora oli kaudella 2018 Meistriliigassa kolmas. Kaudella 2019 Nurmela pelasi yhteensä 14 liigaottelua, joissa hän teki kaksi maalia. Flora voitti kaudella 2019 Mestriliigan ja Viron mestaruuden. Nurmela pelasi kahden kauden aikana yhteensä 25 Viron liigan ottelua.
Nurmela palasi kaudeksi 2020 Ykkösen AC Ouluun. Hän pelasi kaudella 2020 yhteensä 21 sarjaottelua ja teki kaksi maalia, kun AC Oulu voitti Ykkösen ja nousi Veikkausliigaan. Nurmela teki AC Oulun kanssa sopimuksen myös kaudesta 2021.
Maajoukkue

Anselmi Nurmela debytoi ikäluokkansa (1996) maajoukkueessa 17-vuotiaana 3. joulukuuta 2013 Tubizessa pelatussa ottelussa Belgia–Suomi. Hän pelasi oman ikäluokkansa maajoukkueessa 16 ottelua.
Alle 21-vuotiaiden maajoukkueessa Nurmela debytoi 20-vuotiaana 24. maaliskuuta 2017 Espanjan Murciassa pelatussa ottelussa Hollanti–Suomi. Nurmela kuului Suomen joukkueeseen vuoden 2019 alle 21-vuotiaiden EM-kisojen karsintaotteluissa. Nurmela pelasi yhteensä kahdeksan nuorten maaottelua.
Aiheesta muualla

Anselmi Nurmela Palloliiton sivuilla
Anselmi Nurmela Veikkausliigan sivuilla
Anselmi Nurmela Soccerwayn sivuilla
AC Oulu – Veikkausliiga
1 Pennanen |
3 Koskela |
4 Bonet |
5 Nurmos |
6 Nurmela |
7 Alanko |
8 Malolo |
10 Salanović |
11 Rafinha |
14 Eremenko |
15 Kallinen |
16 Ölander |
17 Jokelainen |
18 Hurme |
21 Heikkilä |
22 Fillion |
23 Saira |
25 Sale |
30 Opara |
44 Breitenmoser |
Valmentaja: Ahola
Ryhmäseksi

Nainen ja kaksi miestä harrastamassa ryhmäseksiä kolmestaan.
Peter Fendin maalaus vuodelta 1835.
Ryhmäseksi on seksiä, jota harrastaa keskenään samanaikaisesti vähintään kolme henkilöä. Sitä tiedetään esiintyvän ihmisten ohella myös muiden eläinten, kuten paksusarvilampaidenlähde? ja bonobojen keskuudessa.
Ryhmäseksi on yleinen seksifantasia, mutta sen yleisyydestä ei ole paljon tietoa. Vuonna 1992 tehdyn tutkimuksen perusteella suomalaisista miehistä yhdeksän prosenttia ja naisista kaksi prosenttia on harrastanut sitä ainakin kerran elämässään. Ryhmäseksiä harrastetaan kaikkien seksuaalisten suuntausten joukossa. Ryhmäseksiä harrastaessa on kiinnitettävä erityistä huomiota seksitautien ehkäisyyn suuremman tartuntavaaran vuoksi.
Kolmen henkilön välinen seksi

Kolmen henkilön välinen seksi on ryhmäseksin muoto, jossa seksiaktiin osallistuu kolme ihmistä yhtä aikaa. Seksuaalisen osallistumisen luonne vaihtelee kolmen jäsenen kesken suuresti. Kolmikko saattaa koostua jäsenistä, joista yhdellä on tirkistelijän rooli, ja joskus kutsuttu jäsen on mukana vain tehostaakseen pääparin kokemusta, eikä tapahtuma näin sisällä sukupuoliyhdyntää kahden muun kanssa.lähde?
Aiheesta muualla

Kuvia tai muita tiedostoja aiheesta Ryhmäseksi Wikimedia Commonsissa
Alex Cox

Alex Cox
Alex Cox (s. 15. joulukuuta 1954) on brittiläinen elokuvaohjaaja ja kirjailija. Cox tunnetaan monista punk-aiheisista elokuvistaan, esimerkkinä Sid & Nancy, joka kertoo Sex Pistolsin basistin Sid Viciousin ja Nancy Spungenin tarinan.
Ura

Vuonna 1977 Cox keskeytti opintonsa Oxfordin yliopistossa ja suuntasi Los Angelesiin Yhdysvaltoihin opiskelemaan elokuvaa Kalifornian yliopistoon. Siellä hän tuotti ensimmäisen elokuvansa Edge City/Sleep is for Sissies. Samana vuonna Cox kirjoitti käsikirjoituksen elokuvaan Repo Man, jonka hän toivoi voivansa tuottaa 70 000 dollarin budjetilla, ja alkoi etsiä rahoitusta. The Monkees -yhtyeen jäsen Michael Nesmith suostui tuottamaan Repo Manin ja vakuutti Universal Studiosin tukemaan projektia yli miljoonan dollarin budjetilla. Elokuvan pääosassa on Emilio Estevez ja Harry Dean Stanton. Elokuvassa kuullaan runsaasti punk-musiikkia, ja sen tunnussävelmän teki Iggy Pop. Elokuvan soundtrack-albumin menestyksen myötä Repo Man alkoi herättää suosiota. Elokuva tuotti lopulta 4 miljoonaa dollaria.
Coxin seuraava elokuva oli itsenäisesti tuotettu Sid & Nancy, joka seurasi basisti Sid Viciousin ja hänen tyttöystävänsä Nancy Spungenin uraa ja kuolemaa. Elokuvan pääosassa olivat Gary Oldman ja Chloe Webb. Elokuva sai lämpimän vastaanoton kriitikoilta ja faneilta, mutta jotkut, kuten Sex Pistolsin keulahahmo John Lydon, kritisoivat sitä ankarasti.
Tämän jälkeen Cox kirjoitti ja ohjasi Straight to Hell -nimisen neo-westernin, jonka pääosassa oli useita rocktähtiä, kuten Joe Strummer The Clash -yhtyeestä ja The Pogues -yhtye. Elokuvan naispääosaa esitti Courtney Love. Elokuva sai kriitikoilta laajalti murska-arvosteluja, mutta se on vuosien saatossa saavuttanut kulttimaineen.
Seuraavassa elokuvassaan Walkerissa Cox käsitteli William Walkerin elämää. Kuuden miljoonan dollarin tuotannon rahoitti Universal, mutta valmis elokuva oli studion mielestä liian poliittinen ja väkivaltainen, eikä sitä markkinoitu lainkaan. Kun Walker epäonnistui lipputuloissa, Coxin yhteistyö Hollywood-studioiden kanssa päättyi, ja hän vietti useita vuosia ilman yhtäkään ohjaustyötä.
Tämän jälkeen Alexilla oli vaikeuksia löytää töitä Yhdysvalloista, ja hän lopetti suurten budjettien elokuvien käsikirjoittamisen ja ohjaamisen. Sittemmin hän on käsikirjoittanut ja ohjannut monia kansainvälisesti rahoitettuja elokuvia, kuten Highway Patrolman, Searchers 2.0, Death and the Compass, Repo Chick ja Three Businessmen. Lisäksi vuonna 1998 Cox käsikirjoitti Pelkoa ja inhoa Las Vegasissa -elokuvan yhdessä Terry Gilliamin kanssa, joka myös ohjasi elokuvan.
Salaliittoteorioita

Vuonna 2013 julkaisemassa kirjassa President Cox tutki John F. Kennedyn ja Lee Harvey Oswaldin elämää Kennedyin murhasta johtuvia tapahtumia viitaten erilaisiin salaliitto-teorioihin.
Maaliskuussa 2007 julkaistussa blogikirjoituksessaan Cox väitti varapresidentti Dick Cheneyn olleen World Trade Centerin tuhon aiheuttaneen iskun takana.
Osittainen filmografia

Repo Man (1984)
Sid & Nancy (1986)
Suoraan helvettiin (Straight to Hell, 1987)
Tuhoisku (Walker, 1987)
Revengers Tragedy (2003)
Täydellinen maailma (elokuva)

| Täydellinen maailma> A Perfect World |
| --- | --- |
 Virallinen elokuvateatterijuliste
Ohjaaja:  Clint Eastwood
Käsikirjoittaja:  John Lee Hancock
Tuottaja:  Mark Johnson David Valdes
Säveltäjä:  Lennie Niehaus
Kuvaaja:  Jack N. Green
Leikkaaja:  Joel Cox
Tuotantosuunnittelija:  Henry Bumstead
Pääosat:  Kevin Costner Clint Eastwood
Valmistustiedot
Valmistusmaa:  Yhdysvallat
Tuotantoyhtiö:  Warner Bros.
Levittäjä:  Warner Bros. Netflix
Ensi-ilta:   24. marraskuuta 1993  25. joulukuuta 1993
Kesto:  133 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Täydellinen maailma (A Perfect World) on Clint Eastwoodin ohjaama draamaelokuva, jonka pääosissa esiintyvät Kevin Costner ja ohjaaja itse. Elokuva valmistui vuonna 1993.
Juoni

Elokuva alkaa Butch Haynes -nimisen rikollisen (Costner) vankilapaolla. Varastaessaan autoa hänet huomataan ja hän ottaa panttivangiksi pienen pojan (Lowther). Sheriffi Red Garnettin (Eastwood) johtama lainvalvontakoneisto aloittaa suuren takaa-ajon Teksasin halki Butchin perässä. Mukana on myös kriminologian asiantuntija (Dern). Matkan aikana lapsi ja Butch ystävystyvät, sillä poika näkee rikollisessa isähahmon, jollaista hänellä ei ole ollut.
Rooleissa

| 0 | 1 | 2 |
| --- | --- | --- |
|  Kevin Costner  | … |  Robert 'Butch' Haynes   |
|  Clint Eastwood  | … |  Sheriffi Red Garnett   |
|  Laura Dern  | … |  Kriminologi Sally Gerber   |
|  T.J. Lowther  | … |  Phillip 'Buzz' Perry   |
|  Keith Szarabajka  | … |  Terry Pugh   |
Arvioita

Video-oppaassa vuodelta 1994 Bello Romano pitää Täydellistä maailmaa onnistuneena kliseisestä juonikuviosta huolimatta. Hän arvostaa etenkin Costnerin eleetöntä roistohahmoa ja Eastwoodin hallittua ohjausta ja antaa elokuvalle neljä tähteä viidestä, mikä vastaa sanallista arviota ”erinomainen”. VideoHound’s Golden Movie Retriever pitää elokuvaa paikoin paikallaan polkevana ja antaa sille kaksi ja puoli tähteä neljästä.
Aiheesta muualla

Täydellinen maailma Internet Movie Databasessa (englanniksi)
Täydellinen maailma Elonet.
| n k Clint Eastwoodin ohjaamat elokuvat |
| --- | --- |
1970-luku:  Yön painajainen (1971)  Ruoska (1973)  Frank, rakastan sinua (1973)  Tehtävä Alpeilla (1975)  Lainsuojaton (1976) 
1980-luku:  Ratkaiseva isku (1983)  Kalpea ratsastaja (1985)  Bird (1988) 
1990-luku:  Valkoinen metsästäjä, musta sydän (1990)  Armoton (1992)  Täydellinen maailma (1993)  Hiljaiset sillat (1995)  Rajaton valta (1997)  Keskiyö hyvän ja pahan puutarhassa (1997)  Pahin rikos (1999) 
2000-luku:  Space Cowboys (2000)  Verivelka (2002)  Menneisyyden ote (2003)  Million Dollar Baby (2004)  Kirjeitä Iwo Jimalta (2006)  Isiemme liput (2006)  Gran Torino (2008)  Changeling – vaihdokas (2008)  Invictus – voittamaton (2009) 
2010-luku:  Hereafter (2010)  J. Edgar (2011)  Jersey Boys (2014)  American Sniper (2014)  Sully – uroteko Hudson-joella (2016)  15:17 Pariisiin (2018)
Ammunta kesäolympialaisissa 2004 – naisten 25 metrin urheilupistooli

| Ammunta kesäolympialaisissa 2004 > Kivääri |
| --- | --- | --- | --- | --- |
| 10 m ilmakivääri |   | Miehet |   | Naiset |
| 50 m pienoiskiväärin makuu |  | Miehet |  |  |
| 50 m pienoiskiväärin asentokilpailu |  | Miehet |  | Naiset |
Pistooli
| 10 m ilmapistooli |  | Miehet |  | Naiset |
| 25 m olympiapistooli |  | Miehet |  |  |
| 25 m urheilupistooli |  |  |  | Naiset |
| 50 m vapaapistooli |  | Miehet |  |  |
Haulikko
| Skeet |  | Miehet |  | Naiset |
| Trap |  | Miehet |  | Naiset |
| Kaksoistrap |  | Miehet |  | Naiset |
Riistamaali
| 10 m olympiakivääri |  | Miehet |  |  |
Naisten 25 m urheilupistooli ammuttiin 18. elokuuta. Kilpailun voitti Bulgarian Marija Grozdeva tuloksella 688.2 (585+103.2), joka on uusi finaali olympiaennätys.
| --- | --- |
Kultaa:  Marija Grozdeva Bulgaria (BUL)
Hopeaa:  Lenka Hyková Tšekki (CZE)
Pronssia:  İradə Aşumova Azerbaidžan (AZE)
Ennätykset

Ennen olympialaisten alkua voimassa olleet maailman- ja olympiaennätykset:
Perukilpailu:
| 0 | 1 | 2 | 3 | 4 |
| --- | --- | --- | --- | --- |
| Maailmanennätys | 594 |  Diana Jorgova  Tao Luna | Milano, Italia München, Saksa | 31. toukokuuta 1994 23. elokuuta 2002 |
| Olympiaennätys | 590 |  Tao Luna | Sydney, Australia | 22. syyskuuta 2000 |
Finaali:
| 0 | 1 | 2 | 3 | 4 |
| --- | --- | --- | --- | --- |
| Maailmanennätys | 695.9 (594+101.9) |  Tao Luna | München, Saksa | 23. elokuuta 2002 |
Olympiaennätys: ISSF:n säännöt muuttuivat vuodeksi 2001
Finaali

|  | Urheilija | Maa | Perus- kilpailu | 1 | 2 | 3 | 4 | 5 | Sarja | 6 | 7 | 8 | 9 | 10 | Sarja | Finaali | Yhteensä | Muuta |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1 | Marija Grozdeva |  Bulgaria | 585 | 10.2 | 10.3 | 10.5 | 9.9 | 10.1 | 51.0 | 10.7 | 10.4 | 10.2 | 10.6 | 10.3 | 52.2 | 103.2 | 688.2 | FOE |
| 2 | Lenka Hyková |  Tšekki | 588 | 10.0 | 10.2 | 8.7 | 8.9 | 10.4 | 48.2 | 9.7 | 10.5 | 10.4 | 10.2 | 10.8 | 51.6 | 99.8 | 687.8 |  |
| 3 | İradə Aşumova |  Azerbaidžan | 588 | 9.7 | 10.4 | 10.5 | 10.1 | 10.3 | 51.0 | 7.9 | 10.3 | 10.6 | 9.7 | 9.8 | 48.3 | 99.3 | 687.3 |  |
| 4 | Chen Ying |  Kiina | 584 | 10.0 | 10.2 | 10.6 | 10.2 | 9.9 | 50.9 | 9.3 | 10.0 | 10.8 | 10.4 | 10.8 | 51.3 | 102.2 | 686.2 |  |
| 5 | Munkhbayar Dorjsuren |  Saksa | 583 | 10.2 | 9.6 | 10.2 | 10.6 | 10.4 | 51.0 | 10.2 | 10.4 | 10.4 | 9.4 | 10.2 | 50.6 | 101.6 | 684.6 |  |
| 6 | Gundegmaa Otryad |  Mongolia | 583 | 9.3 | 10.6 | 10.2 | 10.8 | 10.4 | 51.3 | 10.1 | 8.9 | 10.4 | 10.4 | 9.3 | 49.1 | 100.4 | 683.4 |  |
| 7 | Seo Joo-hyung |  Etelä-Korea | 582 | 9.5 | 10.1 | 10.3 | 9.0 | 8.1 | 47.0 | 10.3 | 9.8 | 10.6 | 10.7 | 10.4 | 51.8 | 98.8 | 680.8 |  |
| 8 | Nino Salukvadze |  Georgia | 580 | 10.4 | 10.4 | 9.7 | 9.2 | 9.9 | 49.6 | 10.0 | 9.9 | 10.0 | 9.3 | 9.5 | 48.7 | 98.3 | 678.3 |  |